Kjempeørn

Kjempeørn (Hieraaetus moorei) er en utdødd rovfugl i haukefamilien. Den var endemisk til Sørøya på New Zealand, der den jaktet på moafugler (Dinornithiformes). Arten har også blitt kalt moaørn og haastsørn, og det er den største ørnen som noen gang har blitt beskrevet vitenskapelig.

Biologi 
Kjempeørnen var enorm og hadde en kroppslengde på 90–140 cm. Hunnen kunne veie opp til 17,8 kg og hadde et vingespenn på cirka 300 cm, mens hannen kunne veie opp til 12,3 kg og hadde noe mer beskjedent vingespenn. Nebbet var cirka 130 mm langt, og de kraftige klørne var omkring 75 mm lange. Arten gikk tap da moaene forsvant, trolig i tidsrommet 1350–1450. Arten er med det den største ørnen som noen gang har blitt beskrevet.

Forskere antar at kjempeørnen kunne drepe et bytte på opp mot 200 kg. Den tronet øverst på næringskjeden i sitt habitat.

De nærmeste nålevende slektningene er bantuørn (H. wahlbergi), dvergørn (H. pennatus), pygméørn (H. weiskei), småørn (H. morphnoides), og flekkørn .

Referanser

Eksterne lenker

Haukefugler
New Zealands endemiske fugler
Utdødde fugler
Fugler formelt beskrevet i 1872